


**Fushë Kosovë**

**PROGRAMI TREVJEÇAR PËR BANIM**

**2022 - 2024**



Shkurt 2022

**LLOJI I DOKUMENTIT: PROGRAMI KOMUNAL PËR BANIM 2022 - 2024**

**ZYRA E KRYETARIT TE KOMUNËS:**

**VENDIMI Nr. 37 , datë:27.01.2022**

**KOMISIONI PËR HARTIMIN E PROGRAMIT TREVJEÇAR PËR BANIM:**

|  |  |  |  |
| --- | --- | --- | --- |
| **Nr.** | **Emri dhe Mbiemri** | **Drejtoria** | **Përgjegjësia në Komision** |
| 1 | Hysen Sllamniku | Drejtorija e Shendetësis dhe Mirqenjës Sociale | Kryesues |
| 2 | Abaz Xhigoli | Drejtor i Qendres për Punë Sociale | Anëtar |
| 3 | Fatime Ismaili | Drejtoria e Planifikimit Urban | Anëtare |
| 4 | Bardhyl Kojqiqi | Drejtoria e Financav dhe Planifikim të Bugjetit | Anëtar |
| 5 | Zoran Kitiq | Zyra Komunale për Kthim dhe Komunitete | Anëtar |

Përmbajtja

[1. HYRJE 5](#_Toc95899800)

[VIZIONI 6](#_Toc95899801)

[QËLLIMI I PROGRAMIT 6](#_Toc95899802)

[KORNIZA LIGJORE 6](#_Toc95899803)

[DOKUMENTET TJERA RELEVANTE 7](#_Toc95899804)

[PROCESI I HARTIMIT TË PROGRAMIT 7](#_Toc95899805)

[METODOLOGJIA PËR PËRPILIM TË PROGRAMIT 8](#_Toc95899806)

[STRATEGJITË E NIVELIT QEVERITAR 8](#_Toc95899807)

[2. PJESA E DYTË: PROFILI I KOMUNËS SË FUSHË KOSOVËS 9](#_Toc95899808)

[POZITA GJEOGRAFIKE 9](#_Toc95899809)

[KARAKTERISTIKAT DEMOGRAFIKE 9](#_Toc95899810)

[Popullsia 9](#_Toc95899811)

[Migrimi i brendshëm dhe i jashtëm 9](#_Toc95899812)

[Shtimi natyror 9](#_Toc95899813)

[Jetëgjatësia 10](#_Toc95899814)

[INDIKATORËT SHËNDETËSOR 10](#_Toc95899815)

[Nataliteti 10](#_Toc95899816)

[Mortaliteti 10](#_Toc95899817)

[Shtimi natyror 11](#_Toc95899818)

[TREGUESI I ZHVILLIMIT NJERËZOR 11](#_Toc95899819)

[Punësimi dhe papunësia 11](#_Toc95899820)

[Ambienti biznesor 12](#_Toc95899821)

[Të ardhurat 12](#_Toc95899822)

[Të ardhurat mesatare/gjendja sociale 12](#_Toc95899823)

[Ekonomia/potenciali i komunës 13](#_Toc95899824)

[BUXHETI I PARAPARË PËR VITET NË VIJIM 13](#_Toc95899825)

[PLANIFIKIMI HAPËSINOR DHE INFRASTRUKTURA 14](#_Toc95899826)

[Vendbanimet joformale dhe ndërtimet pa leje 16](#_Toc95899827)

[3. PJESA E TRETË: PROGRAMI I BANIMIT 17](#_Toc95899828)

[ANALIZË E GJENDJES EKZISTUESE TË BANIMIT SOCIAL 17](#_Toc95899829)

[Familjet e ndihmuara përmes banesave sociale 17](#_Toc95899830)

[Familjet të ndihmuara përmes bonus banimit 19](#_Toc95899831)

[Familjet e ndihmuara përmes ndërtesave komunale të adoptuara për banim social 19](#_Toc95899832)

[Familjet e ndihmuara përmes renovimit të shtëpive ekzistuese 19](#_Toc95899833)

[Familjet e ndihmuara përmes ndërtimit të shtëpive të reja 19](#_Toc95899834)

[KËRKESAT FAKTIKE PËR PËRKRAHJE 20](#_Toc95899835)

[GJENDJA E KOMUNITETEVE LIDHUR ME ÇËSHTJEN E BANIMIT 21](#_Toc95899836)

[KATEGORITË E SYNUARA 21](#_Toc95899837)

[KRITERET PËR PËRCAKTIMIN E RADHËS SË PËRPARËSISË 21](#_Toc95899838)

[PLANIFIKIMI PËR TË NDIHMUAR 80 FAMILJE PËR TRE VITET E ARDHSHME 22](#_Toc95899839)

[O1. RENOVIMI I 30 NJËSIVE BANESORE NË MIRADI TË EPËRME 22](#_Toc95899840)

[Mënyra e implementimit e skemave për Bonus Banim 23](#_Toc95899841)

[Forma e parë – përzgjedhja drektë e përfituesve 23](#_Toc95899842)

[O4.RIORGANIZIMI - FORMALIZIMI I DY PILOT VENDBANIMEVE JO FORMALE NË LAGJEN 028 DHE 029 NË FUSHË KOSOVË 25](#_Toc95899843)

[4. IMPLEMENTIMI I PROGRAMIT 26](#_Toc95899844)

[NDARJA E BUXHETIT PËR BANIM SOCIAL 26](#_Toc95899845)

[Viti 2022 26](#_Toc95899846)

[Viti 2023 27](#_Toc95899847)

[Viti 2024 27](#_Toc95899848)

[PËRMBLEDHJE E NEVOJAVE BUXHETORE 28](#_Toc95899849)

[JUSTIFIKIMI I VEPRIMEVE DHE SHPJEGIMI I REZULTATEVE TË PRITSHME 29](#_Toc95899850)

[REZULTATET PAS ZBATIMIT 29](#_Toc95899851)

[Instrumentet e mbikëqyrjes 30](#_Toc95899852)

[Instrumentet e garantimit të realizueshmërisë së programeve 30](#_Toc95899853)

[Masat që janë marrë për respektimin e kuadrit ligjor 30](#_Toc95899854)

[Përfshirja e publikut në procesin e sigurimit te transparencës 30](#_Toc95899855)

[5. ANALIZA SWOT 31](#_Toc95899856)

# HYRJE

Banimi adekuat është e drejtë themelore e njeriut e njohur nga shumë deklarata dhe konventa ndërkombëtare. Ndër konventat e para të miratuara nga kombet e bashkuara në vitin 1948 e njeh banimin si të drejtë themelore njerëzore. Kjo konventë është miratuar në kuadër të deklaratës universale të të drejtave të njeriut e cila pastaj është adaptuar nga pothuaj të gjitha shtetet e botës. Edhe institucionet e Kosovës e njohin të drejtën për banim të secilit qytetar të vet. Kjo është e rregulluar edhe me legjislacion.

Kosova është mjaft mirë e mbuluar me legjislacion sa i përket banimit social. Ekziston ligji për financimin e programeve të veçanta të banimit Nr. 03/L-164 i cili paraqet një kornizë të avancuar për autoritete vendimmarrëse lokale për të ofruar banim të qëndrueshëm për popullatën në territorin e komunave të Kosovës. Po ashtu ekzistojnë edhe një mori aktesh nënligjore që e specifikojnë mjaft mirë banimin social.

Komuna e Fushë Kosovës është e vetëdijshme për rëndësinë që ka banimi dinjetoz për qytetarët e vet prandaj edhe bën përpjekje që këtë temë ta trajton në mënyrë sa më kualitative. Për këtë qëllim edhe ka përpiluar programin trevjeçar për banim i cili do të shpaloset në vijim. Ky program përpos që është kërkesë ligjore (Neni 20 i ligjit për financimin e programeve të veçanta për banim) është edhe obligim i komunës së Fushë Kosovës që të ndihmoj qytetarët e vetë.

Programi i prezantuar është pasues i programit për banim 2019-2021 dhe për përpilimin e këtij programi 2022 – 2024 janë marrë për bazë të arriturat por edhe sfidat që janë paraqitur gjatë realizimit të programit të kaluar.

Ky program i prezantuar përbëhet nga tri pjesë.

Në pjesë e parë janë të prezantuara të dhënat e përgjithshme lidhur me këtë program. Pra në këtë pjesë përshkruhet qëllimi i programit, baza ligjore, metodologjia dhe organogrami i programit, etj.

Në pjesën e dytë është bë një prezantim i shkurtë i profilit të komunës së Fushë Kosovës duke përfshi pozitën gjeografike, demografinë si dhe kapacitetet financiare për të pas një pasqyrë më të qartë mundësitë e komunës për të trajtuar temën e banimit.

Pjesa tretë flet konkretisht për banimin duke analizuar gjendjen ekzistuese dhe duke bë planifikime konkrete për numrin e familjeve që duhet të ndihmohen në tre vitet e ardhshme, mënyrën e ndihmës dhe buxhetin e nevojshëm.

**2.PJESA E PARË – TË DHËNAT E PËRGJITHSHME TË PROGRAMIT**

Në vazhdim janë dhënë informatat bazike që lidhen me përpilimin e programit tre vjeçar për banim të komunës së Fushë Kosovës.

## VIZIONI

Vizioni i programit është që Komuna e Fushë Kosovës të jetë një vend ku respektohen të drejtat e njeriut duke u përkujdesur që qytetarët e vetë të kenë qasje në banim dinjitoz duke mbështetur kategoritë në nevojë për për banim duke i përshirë edhe komunitetet që jetojnë në Fushë Kosovë.

## QËLLIMI I PROGRAMIT

Qëllimi i këtij programi është krijimi i kushteve për banim të përshtatshëm dhe të qëndrueshëm në harmoni me standardet dhe normat evropiane të banimit, me qëllim që të mundësohet zgjidhja e nevojave për banim për grupe të caktuara të cilat nuk kanë mundësi ekonomike që vetë ta zgjidhin problemin e banimit. do të ndihmohen me banim adekuat të gjithë qytetarët e Fushë Kosovës pa dallim etnie.

Ky program do të realizohet me fonde vetanake si dhe përmes këtij programi do të bëhen tërheqje të investimeve si nga niveli qendror por edhe nga donatorë ndërkombëtarë dhe të jashtëm. Përmes këtij programi do të arrihet përmirësimi i vazhdueshëm i nivelit të jetesës në përgjithësi që rezulton në reduktimin e numrit të familjeve që kanë nevojë për mbështetje në fushën e banimit.

## KORNIZA LIGJORE

Programi Trevjeçar për Banim është bazuar në legjislaturën si në vijim:

* Ligji Nr. 03/L-164, dt.04.2010 për financimin e programeve të veçanta të banimit;
* Udhëzimi Administrativ për përmbajtjen e Kontratës për banesën me qira jo profitabile, Nr.10/2010 dt.2.09.2010;
* Udhëzimi Administrativ për përmbajtjen e bonusit të banimit, Nr.19/2010-dt.02.09.2010;
* Udhëzimi Administrativ për procedurat e përfitimit nga programet e veçanta të banimit, Nr.22/2010, dt.18.11.2010;
* Udhëzimi Administrativ për normat e banimit për programet e veçanta të banimit, Nr.24/2010, dt.18.11.2010;
* Udhëzimi Administrativ për procedurat e shpalljes të programeve të veçanta të banimit, Nr.23/2010, dt.18.11.2010;
* Udhëzimi Administrativ për përcaktimin e radhës së përparësisë për kategoritë e familjeve që mund të përfitojnë nga programet e veçanta të banimit, Nr.21/2010, dt. 18.11.2010;
* Ligji 04/L-134 të ndërtesës në bashkëpronësi, dt.06.09.2013;
* Ligji nr. 03/L-040 për Vetëqeverisjen Lokale, dt.19.06.2008;
* Ligji nr. 04/L-061 për shitjen e banesave për të cilat ekziston e drejta banesore, dt.27.01.2012;
* Statuti i Komunës;
* Dokumentet planore – urbane;
* Ligji për Procedurat Administrative, 05/L-031, dt.21.06.2017.

## DOKUMENTET TJERA RELEVANTE

Disa dokumente tjera me rëndësi për përpilimin e këtij programi janë si në vijim

* Plani Zhvillimor Komunal (2013 – 2023);
* Harta Zonale Komunale 2020 -2028
* Ligji për Procedurat Administrative 2005/02-L28;
* Programi Trevjeçar për Banim 2019-2021;
* Plani Lokal për Personat e Riatdhesuar;
* Plani Lokal për Kthim të Qëndrueshëm;
* Strategjia për komunitetin Romë, Ashkali dhe Egjiptas;

## PROCESI I HARTIMIT TË PROGRAMIT

Programi trevjeçar për banim është hartuar nga një komision i përbërë nga 5 anëtarë nga drejtori të ndryshme komunale. Lista me emra të komisionit gjendet në pjesën hyrëse të këtij dokumenti.

Për përpilimin e këtij programi janë konsultuar legjislatura që lidhet me banim, dokumente tjera relevante, vizita në terren si dhe është marr parasysh edhe programi të cilit i ka skaduar afati.

Në përpilim të këtij programi komisionin e ka ndihmuar edhe organizata VORAE përmes një eksperti për çështje të banimit i cili e ka ndihmuar komisionin me këshilla dhe sugjerime. Organogrami i programit duket si në vijim.

O

Organogrami i hierarkisë në proces të hartimit të programit

## METODOLOGJIA PËR PËRPILIM TË PROGRAMIT

Vendimet shtesë për përpilim të Programit Trevjeçar për Banim janë sinë vijim:

* Vendimi i Kryetarit të Komunës së Fushë Kosovës, për përgatitjen e Projektit të Programit të Veçantë për Banim në Komunën e Fushë Kosovës për Periudhën 2022-2024;
* Sigurimi i të dhënave nga fushat përkatëse të Komunës (Drejtoria e Shëndetësisë dhe Mirëqenie Sociale, Qendra për Punë Sociale, Zyra për Komunitete, dhe drejtoritë tjera përkatëse)
* Identifikimi i grupeve të synuara;
* Kategorizimi i grupeve dhe klasifikimi i kërkesave për përcaktimin e radhës së përparësisë bazuar në gjendjen faktike të çështjes së banimit;
* Struktura e Buxhetit Komunal në Fushë Kosovë;
* Përgatitja e dokumentit;
* Bërja publike e Programit Trevjeçar të Banimit) – informimi;
* Procedurat e miratimit të dokumentit;
* Aprovimi nga Kuvendi i Komunës;

Në përpilim të programit ka ndihmuar edhe OJQ VORAE.

## STRATEGJITË E NIVELIT QEVERITAR

* Strategjia për përfshirjen e komuniteteve Romë dhe Ashkali në shoqërinë kosovare 2017-2021 dhe plani i Veprimit për zbatimin e Strategjisë për përfshirjen e komuniteteve rom dhe Ashkali në shoqërinë kosovare 2017-2021
* Strategjia Kombëtare për Ri-integrim të qëndrueshëm të personave të riatdhesuar 2018-2022.
* Strategjia për Komunitete dhe Kthim.

# PJESA E DYTË: PROFILI I KOMUNËS SË FUSHË KOSOVËS

Në vijim janë të prezantuara disa informata bazike lidhur me komunën e Fushë Kosovës. Të dhënat janë marrë nga programi i kaluar për banim. Kjo pjesë duhet të azhurnohet së bashku me komisionin duke përfshi pjesë edhe nga Plani Zhvillimor Komunal dhe Harta Zonale Komunale (HZK).

## POZITA GJEOGRAFIKE

Fushë Kosova është qytezë që ka pozitë qendrore në Rrafshin e Kosovës. Si komunë u konsolidua mjaft vonë, në vitin 1989, e lokalizuar 7 Km në perëndim të kryeqytetit të Kosovës. Fushë Kosova njihet si komunë multietnike ku banojnë komunitete të ndryshme krahas shumicës Shqiptare.

Komuna e jonë përbëhet prej 14 zonave kadastrale me një sipërfaqe prej rreth 84 km2 dhe me një lartësi mbidetare 550 m. Në lindje kufizohet me komunën e Prishtinës, në veri kufizohet me komunën e Kastriotit, në jug kufizohet me komunën e Lypjanit ndërsa në perëndim kufizohet me komunën e Drenasit.

Komuna e Fushë Kosovës jo zyrtarisht ka një popullsi prej rreth 55,000 banorë me një dendësi shumë të lartë, 420 banorë në një kilometër katrorë. Mesatarja e anëtarëve për një familje është rreth 6 anëtarë.

## KARAKTERISTIKAT DEMOGRAFIKE

### Popullsia

Komuna e Fushë Kosovës sipas regjistrimit të fundit nga ESK (2011) zyrtarisht ka një popullsi prej rreth 34,827 banorë me një dendësi shumë të lartë, 414,6 banorë në një kilometër katrorë. Rreth 53% e popullatës jeton në qytezën e Fushë Kosovës, kurse 43 % në fshatra.

### Migrimi i brendshëm dhe i jashtëm

Pas luftës janë të theksuara lëvizjet e popullsisë. Vlerësohet se diku rreth 5 - 7% e popullsisë ka lëvizur në drejtim të qendrave urbane, kryesisht në kryeqytet. Përqindja e të shpërngulurve (rreth 15%) është edhe më e lartë nëse merren parasysh edhe popullata në diasporë.

Po ashtu kemi një numër të madh të popullatës të ardhur nga Presheva, Bujanovci dhe Medvegja si dhe të riatdhesuar, të zhvendosur dhe të kthyer.

Pasi që Komuna e Fushë Kosovës po zhvillohet për çdo ditë, është bërë një vend atraktiv i zhvillimit të biznesit dhe vend tërheqës për të jetuar.

### Shtimi natyror

Numri aktual i banorëve dhe parashikimi i shtimit të popullsisë është e dhënë thelbësore për planifikim hapësinor. Edhe pse parashikimi nuk mund të jetë shumë i saktë në rast të mungesës së informatave të sakta. Përllogaritjen e shtimit të popullsisë së komunës së Fushë Kosovës marrim shkallën e shtimit 1.6% shkallë kjo e përvetësuar edhe në Planin Hapësinor të Kosovës.

Bazuar në të dhënat e Agjencisë së Statistikave të Kosovës nga regjistrimi i popullsisë të vitit 2011, komuna e Fushë Kosovës ka 34,827 banorë të shpërndarë në 14 vendbanime, me dendësi të popullsisë prej 414,6 banorë, që është shumë më lartë se mesatarja e vendit e cila është 163.2%. Vetëm komuna e Mamushës ka dendësi të popullsisë më të madhe (50.6%). Në vendbanimet urbane jetojnë 53% e popullsisë, kurse në ato rurale 47%. Ky raport dallon në krahasim me shpërndarjen e popullsisë në tërë territorin e vendit e cila është në favor të popullsisë rurale me përqindje 62%.

Rritja e popullsisë së komunës së Fushë Kosovës prej vitit 1981 deri 2011 është 12.3%. Migrimi i brendshëm ka qenë pozitiv dhe atë më i madh se 100 në 1000 persona. Personat që udhëtojnë rregullisht, vajtje-ardhje është 16.5 %, më e larta në Kosovë, mesatarja e së cilës është 8.7%.

Nataliteti për 2020 ishte 709, mortaliteti 301 kurse shtimi natyror 408.

|  |  |
| --- | --- |
| Numri i parashikuar i popullsisë në komunë.  Numri i tanishëm i popullsisë në komunë sipas statistikave shëndetësore.  Shkalla e shtimit vjetor të popullsisë  Numri i viteve të parashikuara | 55,000  40,000  1.6  5 |
| Nk = No (1+P/100)n | |

Tabela 1.Shtimi i popullsisë në komunën e Fushë-Kosovës Gusht 2011 – Burimi ASK

### Jetëgjatësia

Në bazë të dhënave të ASK nga Regjistrimi i popullsisë i vitit 2011 jetëgjatësia e popullsisë së Kosovës është 77.96 vite ku gjinia mashkullore konsiderohet me jetëgjatësi 75.4 vite derisa për gjininë femrore 80.5 vite.

Në mungesë të dhënave për Fushë Kosovë mund të merret mesatarja për nivel vendi.

## INDIKATORËT SHËNDETËSOR

### Nataliteti

Që nga viti 2016, përveç vitit 2020 kur ka pasur një rënje, nataliteti ka shënuar një rritje graduale. Në vitin 2019 është shënuar rritja më e madhe prej 891 fëmijë të lindur të gjallë. (Tabela.2)

### Mortaliteti

Shkalla e mortalitetit ka lëvizur prej 193 deri në 301 . Fatkeqësisht të dhëna të veçanta për shkaqet e mortalitetit në komunën tonë nuk kemi gjetur. (Tabela.2)

### Shtimi natyror

Shtimi natyror në komunën e Fushë-Kosovës është pozitiv, dhe sillet prej 10.3‰ deri 17.6‰.

|  |  |  |  |  |  |  |
| --- | --- | --- | --- | --- | --- | --- |
| Viti | Nataliteti | | Mortaliteti | | Shtimi natyror | Gjithsejtë popullsia me 31 Dhjetor |
| Gjithsejte | ‰ | Gjithsejtë |  |
| 2016 | 743 | 14.1 | 200 | 5.2 | 543 | 37591 |
| 2017 | 615 | 16.3 | 199 | 5.2 | 616 | 38475 |
| 2018 | 859 | 16.8 | 212 | 5.5 | 647 | 39254 |
| 2019 | 891 | 17.6 | 193 | 4.8 | 698 | 39642 |
| 2020 | 709 | 10.3 | 301 | 7.6 | 408 | 39368 |

Tabela 2.Nataliteti, mortaliteti dhe shtimi natyror në komunën e Fushë-Kosovës 2016 -2020 nga ASK

## TREGUESI I ZHVILLIMIT NJERËZOR

Sistemi edukativo-arsimor në komunë e Fushë-Kosovës është i organizuar dhe funksionon në tri nivele:

* arsimin parashkollor;
* arsimimin fillor;
* arsimin e mesëm;

Arsimi parashkollor në institucione publike funksionon në një çerdhe- kopsht me 180 fëmijë dhe në ato publiko-private;

Arsimi fillor zhvillohet në 9 shkolla/objekte me 7,838 nxënës;

Arsimi i mesëm zhvillohet në 3 shkolla/objekte me 1482 nxënës;

Numri i përgjithshëm i të punësuarve në sistemin arsimor në komunën e Fushë-Kosovës është 494 të punësuar;

### Punësimi dhe papunësia

Sa i përket punësimit në sektorin e institucioneve të administratës publike janë të punësuar 774 punëtor ndërsa në sektorin privat nuk ka shifra të sakta të të punësuarve.

Mirëpo këto shifra nuk korrespondojnë me gjendjen reale sepse numri i punëkërkuesve dhe numri i të punësuarve është më i madhe por të cilët nuk janë lajmëruar në zyrat për punësim respektivisht firmat e ndryshme nuk i kanë lajmëruar si punëtor të punësuar. Ky është një problem i gjere i cili e atakon tërë Kosovën dhe duhet të trajtohet në nivel qendror.

### Ambienti biznesor

Komuna e Fushë Kosovës ka krijuar një klimë të mirë për zhvillimin e biznesit. Ka një pozitë të volitshme gjeografike (afërsia me kryeqytetin e Prishtinës), ka rritje të numrit të popullatës si dhe ka trend të zhvillimit ekonomik.

Në Fushë Kosovë janë aktive 1,300 biznese me një numër prej rreth 2,500 të punësuarve. Kryesisht dominojnë bizneset tregtare ato shërbyese dhe ekonomit familjare.

### Të ardhurat

Të punësuarit në sektorin Publik – 774

Të punësuarit në sektorin Privat perafersisht -3500

Bizneset e ekonomive familjare -

Të hollat e dërguara nga jashtë-nuk kemi informacione

Të ardhurat nga bujqësia

Pensionet kontribute janë 700 persona

Pensione baze janë 4000 persona

Ndihma sociale- varionë për çdo muaj pore një mesatare mujore është 980

### Të ardhurat mesatare/gjendja sociale

Sa i përket të ardhurave mesatare ato janë në nivel të Kosovës. Komuna e Fushë Kosovës e ka ngritur mirëqenien sociale në të gjitha fushat Shëndetësi, arsim, infrastrukturë, shërbime publike etj. Me këtë ka krijuar kushte më të volitshme për jetë.

Sfidë janë familjet/personat e ardhur nga viset tjera nga jashtë dhe brenda Kosovës siç janë Medvegja, Presheva, Bujanovci të riatdhesuar dhe të kthyerit të cilët kanë zgjedh komunën e Fushë Kosovës për të jetuar por një pjesë e të cilëve nuk kanë prona dhe nuk e kanë të zgjedhur çështjen e banimit.

|  |  |
| --- | --- |
| Periudha | Numri i familjeve |
| 2019 | 750 familje në muaj (për çdo muaj ndryshon ky numër) |
| 2020 | 930 familje |
| 2021 | 980 familje |

Tabela 3.Numri i familjeve përfituese të asistencës sociale, burimi : QPS Fushë-Kosovë

### Ekonomia/potenciali i komunës

Përderisa zhvillimi ekonomik është komponentë përbërëse e të gjitha fushave të zhvillimit të komunës së Fushë Kosovës, në mënyrë specifike janë identifikuar tri pika kyqe të definuar si caqe zhvillimore prioritetet për ngritjen e zhvillimit ekonomik të Fushë Kosovës:

Caku 1 – Zhvillimi i ndërmarrjeve të vogla dhe të mesme, konsolidimi i brezit të bizneseve përgjatë rrugës M9;

Caku 2 - Sektori i ndërtimit i cili në dhjetë vite e fundit e ka një hov të madh sidomos në sektorin e ndërtimit të ndërtesave kolektive në qytet. Sektori i nderimit është shndërruar në një sektor i cili siguron të hyra për buxhet komunal;

Caku 3 – Mbrojtja dhe kultivimi i tokës bujqësore, shtimi i prodhimit agrar, ngritja e agrobizneseve dhe impianteve për përpunimin e prodhimeve bujqësore;

Caku 4 – Konsolidimi i turizmit në komunë, funksionalizimi i pikave dhe zonës me potencial turistik në perëndim të komunës, mbrojtja e trashëgimisë natyrore dhe asaj kulturore si dhe promovimi i turizmit në këto dy fusha;

Të katër këto sektorë janë të rëndësishëm të zhvillimit ekonomik komunal, të cilët mund të gjenerojnë vende të reja të punës dhe të plotësojë zhvillimin ekonomik krahas sektorit të bujqësisë. Prandaj në PZHK dhe në HZK të Fushë Kosovës parashihet funksionalizimi i brezit të bizneseve përgjatë kësaj rruge në të cilin komuna e Fushë Kosovës do të ofrojë kushte të veçanta për zhvillimin e bizneseve, do t’i stimulojë ato por edhe kontrollojë dhe rrjedhimisht vjel të mirat e fituara nga ky sektor. Është me rëndësi që brezi i biznesit të funksionalizimet në të gjitha aspektet dhe të luftohet biznesi joformal.

## BUXHETI I PARAPARË PËR VITET NË VIJIM

Bazuar në trendët zhvillimore në Komunë, planifikimi i buxhetit për vitet në vijim, mund të vjen në konsiderim ndarja e buxhetit për programin e banimit kryesisht nga të hyrat vetanake, shëndetësia dhe granti i përgjithshëm. Komuna e Fushë Kosovës do të analizon thellësisht me departamentet financiare mundësinë që në baza vjetore të ndahet buxhet i dedikuar ekskluzivisht për banim. Detaje për nevojat për banim janë të prezantuara në pjesën e mëposhtme.

|  |  |  |  |  |
| --- | --- | --- | --- | --- |
|  | **Grantet e parapara** | **2021** | **2022** | **2023** |
| **1.** | Granti i përgjithshëm | 3,678,702.00 | 3,900,741.00 | 4,143,052.00 |
| **2.** | Granti për shëndetësi dhe mirëqenie sociale | 1,251,487.00 | 1,841,970.00 | 1,851,180.00 |
| **3.** | Gjithsej HVK (te hyrat vetanake te komunes) | 2,809,510.00 | 2,853,930.00 | 2,882,934.00 |
| **4.** | Granti për Arsim | 3,524,120,00 | 3,959,329.00 | 3,975,249.00 |
| **5.** | Granti për Bujqësi |  |  |  |
| **6.** | Të tjera | **Donatorët** |  |  |

Tabela 4. Tabela të modifikohet sipas të dhënave në dispozicion të DFPB

## PLANIFIKIMI HAPËSINOR DHE INFRASTRUKTURA

Bazuar në të dhënat nga Planet Urbane për zonat urbane janë definuar rregullat e shfrytëzimit të tokës – parametrat urban si: ISHP max = 40%, 50%, banimi kolektiv dhe zonat ekonomike ISHP max 50% - 60%.

Në kuadër të HZKsë janë definuar përmbajtjet për zonat dhe vendbanimet, kështu qe në kuadër te zonave të banuara fokusohen zonat e caktuara për zhvillimin e banimit sipas programeve si Zona ne Miradi e Epërme si potencial për zhvillimin e programeve te banimit.

Zonat e tilla do te jene pjese e zonave ekzistuese te banimit.

|  |  |  |
| --- | --- | --- |
| Nr. | Zonat - territori i mbuluar me plane urbane | Sipërfaqja totale e Komunës /ha |
| 1. | Komuna e Fushë-Kosovës sipas HZK | 7,049,860.97 ha |

Tabela 5. Sipërfaqja e përfshirë ne plane urbane DPU

Të dhënat e gjendjes ekzistuese sa i përket banimit do të ipen në tabelën në vazhdim duke i ngërthyer të dhënat më përshkrues për situatën e banimit në vend.

|  |  |  |  |  |  |
| --- | --- | --- | --- | --- | --- |
| **KOMUNA E FUSHË-KOSOVËS** | | | | | |
| Nr. i popullsisë | | | | | 34,827 |
| Zonat rurale | | | | | 14,806 |
| Zonat urbane | | | | | 20,021 |
| Nr. i zonave të vendbanimeve | | | | | 14 |
| Banimi individual | Nr. objekteve para 1999 | | | | / |
| Nr. objekteve pas 1999 | | | |
| Etazhiteti mesatar | | | | P+1 |
| Banimi kolektiv | Para 1999 | | Nr. Objekteve | | 9,495 |
| Nj. Banimi | |
| Pas 1999 | | Nr. Objekteve | |
| Nj. Banimi | |
| Etazhiteti mesatar | | | | - |
| Statusi pronësor (banim kolektiv) para 1999 | | | | Privat [nj. banimi] | - |
| Shoqëror [nj. banimi] | 10 |
| Raporti banim individual/banim kolektiv në [%] | | | | | 30% kolektiv  70 % individual |
| Kyçje në infrastrukturë të objekteve të banimit në [%] | | | | | 90 % |
| Nr. i objekteve të pabanuara | | | | | 20 % (së bashku banimi kolektiv dhe individual) |
| Nr. i objekteve me vlerë kulturo historike që shfrytëzohen për banim | | | | | 0 |
| Aplikimi i masave termo-izoluese në objektet e banimit në [%] | | | | | Rreth 40 % |
| Ndërtimet ilegale | | Mbindërtimet | | |  |
| ndërtimet tjera | | | Rreth 7,500 (sipas regjistrit të vitit 2015) |
| ndërtimet në pronë shoqërore | | |  |
| Numri i kërkesave për zgjidhjen e çështjes së banimit për vitin 2021 | | | | | 59 |
| Lokacionet (sipërfaqja e tokës) për programet e veçanta te banimit | | | | | Miradi e Epërme |
| Nr. i objekteve/nj. banimi e ndërtuara nga Komuna,  Qeveria dhe Donatoret | | | | | Komuna për çdo vit ndërton rreth 15 objekte individuale të banimit dhe rreth 20 renovime të shtëpive individuale |
| Nr. i objekteve/nj. banimi me qira nga dhe vlera mes. e qirasë | | | | | 58 në Miradi të Epërme |
| Nr. i objekteve/nj. banimi te disponushëm për qira te tregut (bonus banimi) | | | | | 13 në vit |
| Nr. i objekteve/nj. banimi ne pronësi te Komunës që duhet të rinovohen (Miradi e Epërme) | | | | | 20 ndërtesa duhet të renovohen në Miradi të Epërme |
| Qendrat e përkohshme kolektive (QPK) | | Numri i QPK | | | 1 qendër me 58 njësi banimi në |
| Vendndodhja /emërtimi | | | Miradi të Epërme |
| Nr. i familjeve | | | 58 |
| Nr. i banorëve | | | 200 |
| Planet rregulluese - sa janë bërë dhe sa janë që duhet të bëhen | | | | | Nuk ka |

# 

Tabela 1. Gjendja faktike – analiza

### Vendbanimet joformale dhe ndërtimet pa leje

Në Fushë Kosovë janë evidentuar dy (2) vendbanime joformale në Grabovc dhe Rrafshnaltë. Këto vendbanime duhet të trajtohen sipas udhëzimeve të Strategjisë Kombëtare dhe Planin e veprimit për Vendbanimet Joformale. Vendbanimet joformale në komunën e Fushë Kosovës

|  |  |  |  |  |
| --- | --- | --- | --- | --- |
| Nr | Vendbanimi | S= ha | Shtëpi/Banorë | Konteksti urban/ rural |
| 1 | Lagja Berishëve (Grabovc i ulët) | 43 | 16/100 | Rural |
| 2 | Lagja e re mbi fshatin Sllatinë (Rafshnaja) | 45 | 27/150 | Rural |
| 3 | Lagja 028 |  | Rreth 500 familje me 5000 banorë | urban |
| 4 | Lagja 029 |  |

Tabela 2. Vendbanimet joformale në bazë të informatave nga PZHK Fushë Kosovë 2013-2023

Një problem në planifikimin hapësinor është edhe trajtimi i ndërtimeve pa leje e që në Fushë Kosovë në bazë të regjistrimit të vitit 2015 janë rreth 7,500 ndërtime pa leje.

Edhe pse një numër i tyre mund të jenë rrënuar me zhvillimet e reja të ndërtimeve shumëkatëshe që zyrën vendin e ndërtesave të ulëta e që një numër i tyre ishin pa leje ndërtimi, prap ngelet një numër I konsiderueshëm I ndërtimeve pa leje ende të pa legalizuara e të pa trajtuara.

Lagje me ndërtime me probleme të tilla janë lagjet 028 e 029 të cilat janë të banuara kryesisht me komunitete Romë Ashkali e Egjiptianë e që një numër i madh ka probleme pronësore përveç ndërtimeve pa leje. Në këto lagje janë rreth 500 familjeve në bazë të informatave nga OJQ VORAE.

Me përkrahje të donatorëve do të synohet transformimi i këtyre lagjeve në ndërtime të ligjshme dhe të rregulluara sipas planeve urbane e hapësinore duke paraparë edhe infrastrukturën e nevojshme dhe paraparë njësi komerciale për punësim të banorëve.

# PJESA E TRETË: PROGRAMI I BANIMIT

Një ndihmesë e madhe në përpilim të këtij programi është fakti se komuna e Fushë Kosovës ka program për banim i cili skadon në vitin 2021. Ky program është një bazë e mirë sepse do të merren parasysh të arriturat e programit për banim si dhe tejkalimi i sfidave të cilat kanë penguar realizimin e tij. Në vijim do të bëhet një prezantim i programit të banimit për tre vitet e ardhshme duke filluar nga analiza e gjendjes ekzistuese e duke vazhduar më programet e veçanta për banim sipas ligjit. Komisioni është përkujdesur që programi të jetë konkret dhe i zbatueshëm duke prezantuar numrin e familjeve që duhet të ndihmohen në tre vitet e ardhshme, mënyrën e ndihmës përmes programeve të veçanta për banim të prezantuara në ligj si dhe buxhetin e nevojshëm për realizimin e këtij programi.

Në fillim të kësaj pjese është përshkruar gjendja ekzistuese me banim social, gjegjësisht hapat që janë ndërmarrë për zbatimin e programit 2022-24. Këtu do të përshkruhet numri i familjeve të ndihmuara dhe programet e zbatuara.

Pastaj do të përshkruhen kërkesat për banim social që njëherësh është edhe informatat shumë me rëndësi për planifikim.

Pjesa tretë dhe shumë me rëndësi është planifikimi për tre vitet e ardhshme. Në këtë pjesë do të prezantohet numri i familjeve që duhet të ndihmohen, programet e propozuara si dhe buxheti i nevojshëm për realizimin e programit trevjeçar për banim 2022-2024.

## ANALIZË E GJENDJES EKZISTUESE TË BANIMIT SOCIAL

Në vijim do të prezantohet gjendja aktuale lidhur me objektet në pronësi të komunës të dedikuara për banim social si dhe numri/profili i familjeve tani më të ndihmuara me sigurim të banimit. Po ashtu do të prezantohet kërkesa aktuale për banim në komunën e Fushë Kosovës.

### Familjet e ndihmuara përmes banesave sociale

Sipas ligjit për Financimin e Programeve të Veçanta për Banim (03L-164), një nga programet e lejuara për të ndihmuar familjet në nevojë për banim social është përmes objekteve komunale të ndërtuara për nevoja të banimit social, të ashtuquajturat Banesat Sociale.

Komuna e fushë Kosovës posedon 38 objekte të banimit me 58 njësi banesore për nevoja të banimit social në fshatin Miradi e Epërme.

Grafiku në vazhdim paraqet shtrirjen gjeografike të objekteve të banimit në Miradi të Epërme.



Planimetria e objekteve në Miradi të Epërme që duhet të renovohen

Gjatë viteve 1990 në periudhën e shpërbërjes së ish Republikave të Jugosllavisë në Komunën e Fushë Kosovës, gjegjësisht në fshatin Miradi e Epërme janë ndërtuar 38 objekte të banimit me 58 njësi të banimit për nevojat e refugjatëve serb të ish Republikës së Kroacisë.

Në vitin 1999 pas ngjarjeve në Kosovë këto familje janë shpërngulur në drejtim të pa njohur. Pas vitit 1999 në këto objekte banimi në mënyrë spontane janë vendosur familjet e fshatit Miradi e Epërme dhe rrethinës të cilëve ju kanë shkatërruar (djegur) shtëpitë dhe kanë mbetur pa strehë.

Deri në vitin 2009 këto objekte banimi i ka menaxhuar Agjensioni Kosovar i Privatizimit. Ndërsa pas vitit 2009 i menaxhon Komuna e Fushë-Kosovës.

Këto objekte qe 30 vite nuk janë rinovuar dhe në ndërkohë janë demoluar nga koha dhe familjet të cilat kanë qëndruar përkohësisht.



Pamja e njësive banesore për nevoja të banimit social në Miradi të Epërme

Një numër nga këto ndërtesa janë të uzurpuara dhe për momentin nuk mund të shfrytëzohen.

Ne programin e prezantuar planifikohet renovimi i 30 njësive banesore të cilat pastaj përmes procesit transparent do të ndahen për persona në nevojë për banim sipas kritereve të caktuara në ligj dhe në udhëzime administrative lidhur me Banimin social.

### Familjet të ndihmuara përmes bonus banimit

Formë tjetër e lejuar me ligj për të ndihmuar familjet në nevojë për banim social është përmes bonos banimit. kjo nënkupton që komuna mund të subvencionon një pjesë të qerasë për familjet që nuk kanë mundësi që vet të sigurojnë çështjen e banimit dhe kanë nevojë për ndihmë nga komuna.

Në tre vitet e fundit komuna e Fushë Kosovës ka ndihmuar 45 familje në këtë formë. Mesatarisht çdo familje është ndihmuar në vlerë rreth 150 euro/muaj. Komuna e Fushë Kosovës e konsideron këtë formë të ndihmës mjaft praktike dhe planifikon që të vazhdon edhe në të ardhmen të zbatojë këtë program të veçantë të banimit të paraparë në ligj.

### Familjet e ndihmuara përmes ndërtesave komunale të adoptuara për banim social

Forma e tjetër nga programet e veçanta për banim sipas ligjit është edhe përmes renovimit të objekteve ekzistuese për tu adoptuar për banim social. Kjo nënkupton që ndonjë ndërtesë në pronësi komunale e cila nuk është në përdorim (p.sh. ndonjë sallë sportive) mund të adoptohet teknikisht dhe të shndërrohet në ndërtesë të banimit social.

Komuna e Fushë Kosovës deri më tani nuk ka ndërhyrë në ndonjë objekt ekzistues për të shndërruar në ndërtesë për banim social.

### Familjet e ndihmuara përmes renovimit të shtëpive ekzistuese

Komuna e Fushë Kosovës i ndihmon familjet në nevojë për banim kryesisht duke i përkrahur familjet të cilat jetojnë në shtëpitë e tyre dhe kanë nevojë për riparime siç janë ndërrimi i dyerve apo dritareve si dhe riparim të nyjave sanitare apo edhe kulmeve. Në tre vitet e fundit (2019-2021) komuna e Fushë Kosovës i ka ndihmuar rreth 80 familje me buxhet komunal dhe donatorë të jashtëm në këtë mënyre me një buxhet në vlerë rreth 250,000 euro.

### Familjet e ndihmuara përmes ndërtimit të shtëpive të reja

Komuna e Fushë Kosovës ka ndihmuar rreth 51 familje përmes ndërtimit të shtëpive në pronat private të tyre. Këto familje janë ndihmuar me buxhet komunal, si dhe me bashkëfinancim me Organizata Jo Qeveritare.

Edhe pse kjo formë për ndihmë nuk është e paraparë në Ligjin për Financimin e Programeve të Veçanta për Banim (03L – 164), komuna e Fushë Kosovës e konsideron se rindërtimi i shtëpive është një ndër format më të qëndrueshme për ti ndihmuar familjet në nevojë për banim. Kjo për arsye se në këtë mënyrë familjet ndihmohen në mënyrë të përhershme dhe në këtë mënyrë ju zgjidhet problemi i banimit në mënyrë më të qëndrueshme.

## KËRKESAT FAKTIKE PËR PËRKRAHJE

|  |  |  |  |
| --- | --- | --- | --- |
|  | Kategoritë: | Kërkesa për banim | Të asistuar |
| 1. | Me asistencë sociale | 59 | 20 |
| 2. | Kategoritë e dala nga lufta ,Familjet e dëshmorëve, invalidëve, veteranëve dhe martirëve | 2 | 1 |
| 3. | Te kthyerit | 0 | 0 |
| 4. | Të riatdhesuarit | 0 | 0 |
| 5. | Të moshuarit | 2 | 2 |
| 6. | Prind vetushqyes | 40 | 40 |
| 7. | Vershimet | 7 | 0 |
|  | Të tjera | 7 | 0 |
| 7. | Të punësuarit nga buxheti shtetëror | 0 | 0 |
| 8. | Minoritetet | 1 | 1 |
| 9. | Tregu i banimit | 0 | 0 |
| 10. | Shitja e banesave në treg | 0 | 0 |
| 11. | Të dhëna me qira | 13 | 13 |
| 12. | Me qira në kushte të caktuara | 0 | 0 |
| 13. | Pa qira | 0 | 0 |

Në komunën e Fushë-Kosovës janë identifikuar 59 raste në vitin 2021 të cilët kanë parashtruar kërkesa për sigurim të banimit.

Tabela 8. Kërkesat për pagesën e bonus banimit (qirasë) 2021 të dhënat nga DSHMS

#### 

### GJENDJA E KOMUNITETEVE LIDHUR ME ÇËSHTJEN E BANIMIT

Në komunën e Fushë Kosovës investohet shumë në banim për minoritete si nga komuna po ashtu edhe nga donatorë të jashtëm.

Donatorët kryesorë të cilët financojnë programet e banimit për komunitete në Fushë Kosovë janë MKK, IOM (projekti i BE-së), VORAE, etj.

### KATEGORITË E SYNUARA

Kategorizimi dhe specifikimi do të rregullohet sipas bazës ligjore duke i definuar balancën ndërmjet kategorive të synuara nëpër vite të aplikimit sipas të cilit do të përcaktohen kriteret e caktuara për familjet përfituese të cilat do të kenë për bazë: karakteristikat sociale dhe ekonomike të familjeve që presin ndihmën nga autoritetet komunale për të zgjidhur problemet e banimit.

Ndër kategoritë që do te përfitojnë nga programet e banimit parashihen :

* Familjet që nuk kanë banesë apo shtëpi në pronësi individuale;
* Familjet që posedojnë sipërfaqe banimi nën normat e banimit, të përcaktuara për atë kategori sociale dhe ekonomike;
* Kategoritë e dala nga lufta dhe ish të përndjekurit politik;
* Të kthyerit
* Komunitetet Romë, Ashkali dhe Egjiptas;
* Të riatdhesuarit;
* Të moshuarit;
* Të rinjtë;
* Të punësuarit nga buxheti shtetëror;
* Nënat vetushqyese-kryefamiljare;

### KRITERET PËR PËRCAKTIMIN E RADHËS SË PËRPARËSISË

Në pajtim me dispozitat e Ligjit për Financimin e Programeve të Veçanta të Banimit kriteret e përparësisë për sigurimin e banimit për kategoritë e cekura në pikën 7.1 janë:

* Statusi i banimit;
* Lartësia e të ardhurave;
* Gjendja shëndetësore;
* Invaliditeti;
* Struktura e familjes;

### PLANIFIKIMI PËR TË NDIHMUAR 80 FAMILJE PËR TRE VITET E ARDHSHME

Programi për banim i Komunës së Fushë Kosovës është hartuar për periudhën 2022-2024.Komisioni i formuar nga ana e kryetarit të komunës me ndihmën e OJQ VoRAE ka bërë analizë të gjendjes ekzistuese dhe ka përgatitur propozime konkrete për të ndihmuar qytetarët e komunës së Fushë Kosovës që nuk kanë mundësi të sigurojnë kulm mbi kokë.

Duhet të konstatohet që në komunën e Fushë Kosovës ka mjaft hapësirë për përmirësimin e ndihmës për familjet në nevojë për banim social gjë që synohet të bëhet me këtë program.

Përpos ndihmës konkrete për qytetarët e vet, brenda kësaj periudhe tre-vjeçare do të vazhdohet me analiza për të emëruar zyrtarin e banimit në kuadër të komunës së Fushë Kosovës i cili i mungon komunës sonë.

Pra, Programi i prezantuar Trevjeçar për Banim i ka tri objektiva me të cilat planifikohet që të ndihmohen 135 familje dhe një pilot projekt ku do të ndihmohenë 72 familje:

* O1. Renovimi i 30 njësive banesore në Miradi të Epërme;
* O2. Sigurimin e banimit për 60 familje përmes skemës së Bonus Banimit;
* O3. Ofrimi i ndihmës përmes riparimit të shtëpive ekzistuese për 45 familje, dhe
* O4. Riorganizimi -Formalizimi i 2 pilot vendbanimeve joformale (lagja 028 dhe 029)

Rreth 10% të familjeve të ndihmuara duhet ti përkasin komuniteteve, sidomos atyre Romë, Ashkali dhe Egjptas

#### 

### O1. **RENOVIMI I 30 NJËSIVE BANESORE NË MIRADI TË EPËRME**

Një ndër prioritetet kryesorë të këtij programi është që në periudhën tre vjeçare komuna e Fushë Kosovës të rinovoje 30 njësi banesore me qëllim që të shfrytëzohen për nevoja të banimit social. Në këtë mënyrë do të ndihmohen 30 familje në nevojë për banim të përkohshëm.

Kjo do të bëhet në përputhje të plotë me Ligjin për Financimin e Programeve Trevjeçare për Banim (03/L-164). Sipas këtij ligji, sigurimi i banimit bëhet përmes financimit të programeve të veçanta të banimit me qira jo profit bilë, ku përfshihen:

a) banesat e ndërtuara nga Komuna, Qeveria dhe donatorët të cilat jepen me qira;

b) banesat ekzistuese në pronësi të personave fizikë apo juridikë, të cilat mund të jepen me

qira për familjet që posedojnë bonos të banimit;

c) banesat tjera në pronësi të komunës, që mund të adaptohen për shfrytëzim në bazë të

programeve të veçanta për banim.

#### O2. SIGURIMI I BANIMIT PËR 60 FAMILJE PËRMES BONUS BANIMIT

Një formë tjetër me të cilën komuna e Fushë Kosovës planifikon të ndihmojë familjet në nevojë për banim social është përmes banesave ekzistuese në pronësi të personave fizikë apo juridikë, të cilat mund të jepen me qira për familjet që posedojnë bonus të banimit. Këtë formë të ndihmës komuna e Fushë Kosovës e ka aplikuar edhe në të kaluarën dhe ka përvojë të mirë në këtë drejtim.

Në këtë formë Komuna e Fushë Kosovës planifikon të ndihmojë përmes bonus banimit 60 familje në tre vitet e ardhshëm ,qofshin ato familje te reja apo familje qe janë përfituese të Bonus Banimit dhe kanë nevojë tu vazhdohet pagesa e qeras në vitet e ardhshme.

Buxheti i nevojshëm për tre vitet në vijim është si vijon:

* Viti 2022 12 muaj x 150 €/muaj x 20 Familje = 36,000 Euro;
* Viti 2023 12 muaj x 150 €/muaj x 20 Familje = 36,000 Euro;
* Viti 2024 12 muaj x 150 €/muaj x 20 Familje = 36,000 Euro;

Në total kërkohen 108,000 Euro/tre vite.

Kjo formë e ndihmës së bonus banimit planifikohet të paguhet nga buxheti Komunal dhe nga buxheti i Ministrisë e Mjedisit, Planifikimit Hapësinorë dhe Infrastrukturës-MMPHI.

Për vitin 2022 sigurimi i mjeteve për Bonus Banim do të bëhet nga linja buxhetore për subvencione ndërsa për vitet 2023 dhe 2024 do të krijohet një nën-kod i ri buxhetor për banim i cili kod do të krijohet nën kodin ekzistues për çështje sociale.

Për këtë do të kërkohet ndihmë nga MMPHI dhe Ministria e Financave. Krijimi i këtij nën-kodi si dhe zotimi i mjeteve për realizimin e këtij programi do të iniciohet në pjesën e dytë të vitit 2022 atëherë kur fillojnë planifikimet buxhetore për vitin 2023.

### Mënyra e implementimit e skemave për Bonus Banim

Për përzgjedhjen e përfituesve për t’u ndihmuar me Bonus Banim propozohen dy forma.

### Forma e parë – përzgjedhja drektë e përfituesve

Kjo mund të bëhet nga lista e familjeve të cilat aplikojnë për ndihmë pa thirrje publike por në mënyrë natyrale të shtyrë nga nevoja për sigurim të banimit.

Në këto raste zyrtari për banim e bën një listë të ngushtë duke i vendosur të dhënat e aplikuesve në Data Bazë. Familjet të cilat i plotësojnë kriteret për të përfituar Banim Social vizitohen nga një komision komunal i propozuar nga zyrtari për banim.

Pas përzgjedhjes së përfituesve, nënshkruhet kontratë me ofruesin e banesës me qira.

Përzgjedhja e ofruesve të banesave me qira bëhet sipas ligjit. Format e kontratës gjenden në Udhëzime Administrative.

Mënyra drektë e përzgjedhjes së përfituesve rekomandohet sidomos për vitin 2021 kur në Komunë veçse gjendet një numër i kërkesave për Banim Social.

##### Forma e dytë – përzgjedhja e përfituesve me thirrje publike

Për të ndihmuar familjet në nevojë për banim social, në fillim të vitit, komuna e Fushë Kosovës do të shpall konkurs. Përmes konkursit do të përzgjidhen për t’u ndihmuar një numër i caktuar i familjeve në vit. Për këto raste do të vendos komisioni i krijuar për këtë qëllim i udhëhequr nga zyrtari për Banim.

Edhe në këto raste aplikantët vendosen në Data Bazë, krijohet lista e përfituesve potencial që i plotësojnë kriteret dhe vizitohen në terren.

Kontratat do të lëshohen më së shumti një vjeçare dhe familjet do të duhet të aplikojnë për çdo vit.

#### O3. OFRIMI I NDIHMËS PËRMES RIPARIMIT TË SHTËPIVE EKZISTUESE PËR 45 FAMILJE

Një formë mjaft e qëndrueshme për të ndihmuar familjet në nevojë për banim është përmes ofrimit të ndihmës në riparim të shtëpive ekzistuese. Me aprovimin e këtij programi nga kuvendi komunal i Fushë Kosovës, i jepet dritë të gjelbër drejtorisë së financave që të siguron mjetet financiare për këtë formë të ndihmës.

Kjo formë e ndihmës nënkupton ndihmë materialë në vlerë rreth 4,500 euro për familje në nevojë që të riparojnë shtëpitë e tyre qoftë të dëmtuara apo për shkak të pamundësisë financiare që të kompletojnë shtëpitë e tyre. Ndihma mund të jepet për renovim të tualeteve, kulmit, vendosjes së dyerve e dritareve nevojave tjera.

Në këtë mënyrë planifikohet që të ndihmohen rreth 15 familje në vit, pra në total për tre vite do të ndihmohen 45 familje.

Vlera e nevojshme për realizimin e kësaj objektive është:

15 përfitues x 4,500 euro në vit = 67,500 euro

Përzgjedhja e përfituesve bëhet përmes thirrjes publike e cila duhet të menaxhohet nga zyrtari për banim dhe nga një komision i krijuar për këtë qëllim.

##### Banimi individual

Komuna e Fushë Kosovës[[1]](#footnote-1) do të vazhdoj komunikimin me donatorë të ndryshëm të cilët janë të interesuar të ndihmojnë familjet të cilat kanë nevojë për banim që të ju ndërtohen/rinovohen shtëpi individuale. Edhe kjo është formë e qëndrueshme për të siguruar banimin për këto familje.

Komuna e Fushë Kosovës do të ofrojë informatat relevante dhe do të iniciojë programe në këtë drejtim.

### O4.RIORGANIZIMI - FORMALIZIMI I DY PILOT VENDBANIMEVE JO FORMALE NË LAGJEN 028 DHE 029 NË FUSHË KOSOVË

Me këtë program komuna e Fushë Kosovës në bashkëpunim me OJQ VORAE ,MMPHI dhe donatorët të tjerë të mundshëm planifikon :

* Formalizimin e ndërtesave të banimit me zgjidhje të qëndrueshme dhe afatgjatë
* Rregullimi i infrastrukturës publike komfor standardëve aktuale
* Inkorporonim e këtyre vendbanimeve në planet urbanistike komunale
* Stimulimin e punësimit të pjesëtareve të komuniteteve nëpërmjet punësimit në fushën e ndërtimit dhe zhvillimit të bizneseve familjare brenda vendbanimeve

Ky program synon të rregullojë pronën, dhe të zhvillojë ndërtimet e reja në pronat e rregulluara ku do të vendosen familjet sipas standardeve të banimit. Me ketë synohet të ngritet cilësia e jetës, mirëqenia sociale dhe shëndetësore e popullatës. Nëpërmjet këtij programi synohet të zhvillohet edhe qiradhënia me qira joprofitabile brenda vendbanimit për familjet e pa pronë duke pasur mundësi të subvencionohet me programin tjetër me bonus banimi.

Programi do të pilotohet si zgjidhje në këto dy lagje duke u zhvilluar në bashkëpunim dhe akordim të pronarëve të shtëpive ekzistuese, komunës, OJQ VORAE, MMPHI dhe donatorët tjerë potencial.

Vlera e objekteve banesore do tejet ekuivalent me çmimet e tregut. Buxheti planifikohet të sigurohet nga OJQ VORAE ,MMPHI ,Komuna si dhe donatorët e mundshëm.

Parashihet pilotimi me ndërtimin e objektit të parë me sipërfaqe prej 1200m² me 12 njësi banesore me etazhitet P+3, ku 300m² parashihen premisa komerciale për zhvillimin e bizneseve familjare, me vlera prej 330,000.00€ për **vitin 2022.**

Projektet do të vazhdojnë edhe në vitin **2023 dhe 2024** ku nga Komuna pjesëmarrja do të jetë me **160,000.00€/vit.**

# IMPLEMENTIMI I PROGRAMIT

Komisioni për përpilimin e këtij programi ka qenë mjaft i kujdesshëm që programi të jetë konkret dhe i zbatueshëm. Në këtë drejtim na ka ndihmuar mjaft përvoja e ekspertit të angazhuar nga organizata VORAE të cilët na kanë dhënë mjaft këshilla të vlefshme.

Programi është konkret dhe i zbatueshëm sepse prezanton numra konkretë të familjeve që planifikohen të ndihmohen brenda tre viteve si dhe është bërë kalkulimi i buxhetit të nevojshëm për zbatimin e këtij programi.

## NDARJA E BUXHETIT PËR BANIM SOCIAL

Meqenëse ky program është për tre vite, ndarja e buxhetit propozohet si në vijim:

### Viti 2022

Për vitet në vijim duhet të planifikohet krijimi i një nën-kodi të veçantë buxhetor si pjesë e kodeve për çështje sociale. Kjo duhet të bëhet në pjesën e dytë të vitit 2022 kur fillojnë planifikimet buxhetore për vitin 2023.

Gjatë vitit 2022 planifikohen të ndihmohen familjet në këto forma si në vijim:

1. Bonus banimi

Gjatë tërë vitit 2022 planifikohet të ndihmohen 20 familje me bonos banim dhe buxheti është si në vijim: 12 muaj x 150 €/muaj x 20 Familje = 36,000 Euro

1. Renovimi i 10 njësive banesore të ndërtesave që shfrytëzohen për banim social në Miradi të Epërme

Buxheti për këtë aktivitet është si në vijim:10 njësi banesore x 8,000€/njësi banesore =80,000€.

1. Renovimi i shtëpive private

Gjatë vitit 2022 planifikohet që të ndihmohen 15 familje përmes renovimit të shtëpive në prona private në vlerë deri në 4,500 Euro/familje. Buxheti i nevojshëm për këtë qëllim është si në vijim:

15 familje mesatarisht x 4,500 Euro/familje = 67,500 Euro.

1. Riorganizimi-Formalizimi i vendbanimeve joformale- lagja 028 dhe 029

Viti 2022- 12 njësi banesore dhe pjesëmarrja e komunës me 160,000.00€

Viti 2023- 24 njësi banesore dhe pjesëmarrja e komunës me 320,000.00€

Viti 2024-36 njësi banesore dhe pjesëmarrja e komunës me 480,000.00€

Pra në total gjatë vitit 2022 planifikohet që të ndihmohen 57 familje (20 familje përmes bonus banimit, 10 familje përmes renovimit të njësive banesore në Miradi të Epërme dhe 15 familje përmes renovimit të shtëpive të tyre dhe buxheti i nevojshëm për vitin 2022 është 156,000 Euro,

Derisa për programin e riorganizimi-formalizimi i vendbanimeve joformale, do të përfitojnë 12 familje ku vlera e projektit do të jet 330,000.00€.

### Viti 2023

Viti 2023 planifikohet të jetë i njëjtë si vitin 2022 sa i përket numrit të familjeve për tu ndihmuar, mënyrës së ndihmës dhe buxhetit të nevojshëm.

1. Bonus banimi

Gjatë tërë vitit 2023 planifikohet të ndihmohen 20 familje me bonus banim dhe buxheti është si në vijim: 12 muaj x 150 €/muaj x 20 Familje = 36,000 Euro.

1. Renovimi i 10 njësive banesore tjera të ndërtesave që shfrytëzohen për banim social në Miradi të Epërme.

Buxheti për këtë aktivitet është si në vijim:10 njësi banesore x 8,000 €/njësi banesore = 80,000 €

1. Renovimi i shtëpive private

Gjatë vitit 2023 planifikohet që të ndihmohen 15 familje përmes renovimit të shtëpive në prona private në vlerë deri në 4,500 Euro/familje. Buxheti i nevojshëm për këtë qëllim është si në vijim:

15 familje x 4,500 Euro/familje = 67,500 Euro

1. Riorganizimi-Formalizimi i vendbanimeve joformale

Ndërtimi i dy ndërtesave me nga 12 njësi banesore P+3= 2x330,000.00€, pjesëmarrja e komunës 160,000.00€

Pra në total gjatë vitit 2023 planifikohet që të ndihmohen 69 familje (20 familje përmes bonos banimit, 10 familje përmes renovimit të njësive banesore në Miradi të Epërme dhe 15 familje përmes renovimit të shtëpive të tyre dhe buxheti i nevojshëm për vitin 2023 është 156,000 Euro Derisa me riorganizim-formalizim të vendbanimeve joformale përkrahen edhe 24 familje dhe pjesëmarrja e komunës në financim është 160,000.00€.

### Viti 2024

Viti 2024 planifikohet të jetë i njëjtë si vitin 2023 sa i përket numrit të familjeve për tu ndihmuar, mënyrës së ndihmës dhe buxhetit të nevojshëm.

1. Bonos banimi

Gjatë tërë vitit 2024 planifikohet të ndihmohen 20 familje me bonos banim dhe buxheti është si në vijim: 12 muaj x 150 €/muaj x 20 Familje = 36,000 Euro.

1. Renovimi i 10 njësive banesore tjera të ndërtesave që shfrytëzohen për banim social në Miradi të Epërme.

Buxheti për këtë aktivitet është si në vijim:10 njësi banesore x 8,000 €/njësi banesore = 80,000 €

1. Renovimi i shtëpive private

Gjatë vitit 2023 planifikohet që të ndihmohen 15 familje përmes renovimit të shtëpive në prona private në vlerë deri në 4,500 Euro/familje. Buxheti i nevojshëm për këtë qëllim është si në vijim:

1. amilje x 4,500 Euro/familje = 67,500 Euro
2. Riorganizimi-Formalizimi i vendbanimeve joformale

Ndërtimi i tri ndërtesave me nga 12 njësi banesore P+3= 3x330,000.00€, pjesëmarrja e komunës 200,000.00€

Pra në total gjatë vitit 2023 planifikohet që të ndihmohen 81 familje (20 familje përmes bonos banimit, 10 familje përmes renovimit të njësive banesore në Miradi të Epërme dhe 15 familje përmes renovimit të shtëpive të tyre dhe buxheti i nevojshëm për vitin 2023 është 156,000 Euro, Derisa me riorganizimi-formalizim të vendbanimeve joformale përkrahen edhe 36 familje dhe pjesëmarrja e komunës në financim është 200,000.00€.

## PËRMBLEDHJE E NEVOJAVE BUXHETORE

|  |  |  |  |  |
| --- | --- | --- | --- | --- |
| Vitet | 2022 | 2023 | 2024 | Totali |
| Bonus Banimi | 36,000 €  për 20 Familje | 36,000 €  për 20 Familje | 36,000 €  për 20 Familje | 108,000 € |
| Renovimi i shtëpive në prona private | 67,500 €  për 15 Familje | 67,500 €  për 15 Familje | 67,500 €  për 15 Familje | 202,500 € |
| Renovimi i njësive banesore në Miradi të Epërme | 80,000 €  për 10 Familje | 80,000 €  për 10 Familje | 80,000 €  për 10 Familje | 240,000 € |
| Riorganizimi-Formalizimi i vendbanimeve jo formal lagje 028 dhe 029 në F. Kosovë | 330,000€  për 12 Familje | 660,000€  për 24 Familje | 990,000€  për 36 Familje | 1,980,000 € |
|  |  |  | Totali për 3 vite | 2,535,500€ |

Tabela 9. Përmbledhja e nevojave buxhetore në formë tabelore për programin tre vjeqar të banimit

Pra në total për implementimin e programit trevjeçar për banim nevojiten 2,535,500€ euro nga buxheti i komunës së Fushë Kosovës si dhe do të kërkohet ndihmë nga qeveria e Kosovës dhe nga donatorë të jashtëm në shumë prej 1,980,000€

Përmes këtij programi planifikohet të ndihmohen 207 familje/vit përmes tri skemave do të ndihmohenë 135 familje si dhe 72 familje/3 vite me skemën e formalizimit të vendbanimeve joformale.

## JUSTIFIKIMI I VEPRIMEVE DHE SHPJEGIMI I REZULTATEVE TË PRITSHME

Programi për banim i Komunës së Fushë-Kosovës Akcioni plan za lokalni ekonomski razvoj opštine Prokuplje obuhvata period 2007 - 2011.mbulon periudhën 2022-2024. godine.Komisioni me ndihmën e një eksperti të angazhuar nga OJQ VoRAE ka përgatitur propozimet për projektet prioritetet zbatimi i të cilave rezulton ne arritjen e Synimeve zhvillimore të përcaktuara në fushat kyqe, detyrimet akviteteve, bartësit kryesor, afatin kohor te implementimit, përgatitjes dhe koordinimit të aktiviteteve të përgjithshme për implementimin e projekteve.

U cilju obezbeđivanja planske implementacije projekata, biće formiran Savet za ekonomski razvoj.Komuna e Fushë Kosovës e ka një përparësi se e ka të emëruar një zyrtar për banim. Disa nga detyrat e këtij zyrtari janë si në vijim:

* Rishikimin e Strategjisë dhe Planit te Veprimit
* Mbështetjen e Kryetarit te Komunës për marrjen e Vendimeve qe lidhen me zhvillimin e banimit dhe programet lokale që mbështesin fushën e banimit.

Proces praćenja će obuhvatiti sledeće aktivnosti:Procesi i monitorimit do të përfshijë këto aktivitete:

* Shkalla e suksesit te Programit në krahasim Planin e Veprimit
* Planifikimi i fondeve dhe harmonizimi i tyre në raport me afatet kohore
* Ndryshimet e mundshme te cilat mund te ndikojnë ne realizimin e projekteve ( individet, organizatat)
* Ndryshimet e jashtme qe mund te ndikojnë ne Planin e Veprimit, si dhe propozimet për alternativat e zgjidhjeve te ndikuara nga faktorët e tjerë- harmonizimi.

## REZULTATET PAS ZBATIMIT

Programi për Banim është hartuar në mënyrë që të mund të zbatohet, të matet dhe të monitorohet. Monitorimi është një tipar i domosdoshëm për shkak se a i siguron që veprimet janë zbatuar dhe se përpjekjet janë duke u bërë për të siguruar përshtatjen me ndryshimet në burimet e disponueshme dhe të nevojshme.

Pas përfundimit të çdo projekti në mënyrë transparente do t’i komunikohet publikut.

### Instrumentet e mbikëqyrjes

Përgjegjës për realizimin e këtij programi është DSHMS. Kësaj drejtorie do t’i raporton zyrtari për banim social që planifikohet të emërohet si pjesë e këtij programi.

Zyrtari për Banim Social ka për detyrë që të zhvillojë aktivitetet e mirëmbajtjes, implementimin e programit të banimit dhe zhvillimin e programeve tjera duke përcjellë dhe analizuar në vazhdimësi situatën e banimit.

### Instrumentet e garantimit të realizueshmërisë së programeve

Burimet njerëzore:

Autoritetet kompetente: DSHMS përmes zyrtarit për Banim Social ka për detyrë te raportojë për të gjitha aktivitetet në fushën e banimit, në çdo 6 muaj Kuvendit të Komunës.

Të përcjellin të gjitha të dhënat lidhur me mundësitë e financimit nga programet e ndryshme nacionale dhe ndërkombëtare.

Të planifikojnë buxhetin krahas buxhetit komunal dhe burimeve të tjera relevante nga fusha e banimit. Të përcjellin-monitorojnë situatën në vazhdimësi të banorëve të cilët janë pjesë e këtyre programeve. Dhe të tjera, varësisht nga zhvillimet në komunë, mundësitë e bashkëpunimit ndër-komunal për raste specifike.

### Masat që janë marrë për respektimin e kuadrit ligjor

Kjo pjesë do të jetë në vazhdimësi pjesë e punës së autoriteteve komunale për të cilat do të zbatohet monitorimi dhe auditimi .

### Përfshirja e publikut në procesin e sigurimit te transparencës

Publiku si sovrani i Komunës , do të ketë të drejtën të dijë mënyrën sesi shpenzohen të ardhurat e komunës në tërësi dhe ato të programeve trevjeçare, në veçanti, e do të sigurohet duke përfshirë publikun në procesin e sigurimit të transparencës si:

* zhvillimin e takimeve konsultuese me publikun;
* bërja e anketimeve apo studimeve të ndryshme për marrjen e mendimit të publikut;
* bërjen publike të programeve dhe projekteve që përfshijnë ato
* sigurimit të pjesëmarrjes së publikut gjatë diskutimeve që organet përkatëse do të zhvillojnë për hartimin, miratimin dhe zbatimin e programeve;
* bërjen e njoftimeve të ndryshme në mjetet e informimit publik apo në vend njoftimet komunale për aktivitetet ku mund të sigurohet pjesëmarrja e publikut;
* çdo masë tjetër e cila vlerësohet e nevojshme në përmbushje të këtij qëllimi.

# ANALIZA SWOT

|  |  |
| --- | --- |
| Përparësitë | Dobësitë- Mangësitë |
| 1. Ekzistimi i ligjit për programet e veçanta për banim (03/L-164) të përcjellë me shumë Udhëzime Administrative; 2. Ekzistimi i programit tre vjeqar të mëparshëm; 3. Caktimi i parcelës për ndërtim të një ndërtese par banim social; 4. Ekzistimi i zyrtarit për banim; 5. Ekzistimi i Data Bazës për rexhistrimin dhe monitorimin e aplikuesve për Banim Social; 6. Numri i aplikantëve momental që kanë kërkuar banim; 7. Vullneti komunal për trajtimin e temës së Banimit Social; 8. Interesimi i donatorve (OJQ VoRAE) | 1. Mungesa e pronës komunale për ndërtim të ndërtesave kolektive për banim social; 2. Buxheti i për 2022; 3. Kërkesat e mëdhaja për banim; 4. Kosto e lartë e banimit; 5. Buxheti limituar vjetor komunal; 6. Nevoja për plotësim të Ligjit (03/L-164) - Kriteret 7. Ndërprerja e Kontratës së bonus banimit |
| Mundësitë | Rreziqet |
| 1. Lista e kërkuesve; 2. Vazhdimi i programit; 3. Interesimi i Qeverisë së Kosovës për të ndihmuar financiarisht; 4. Donatorët tjerë potencial; 5. Identifikimi i banesave private që mund të lëshohen për Bonus Banim; 6. Programe të përbashkëta me partneri ndërkombëtar në fushën e banimit; 7. Zgjerimi i aktiviteteve përmes skemave të Partneritetit Publiko Privat; | 1. Jo stabiliteti politik; 2. Rreziqet nga fatkeqësitë natyrore sidomos vërshimet dhe zjarri; 3. Rritja e numrit të kërkesave; 4. Mosrealizimi i programeve për mungesë të fondeve; 5. Niveli i lartë i varfërisë; 6. Problemet e vazhdueshme ekonomike dhe financiare; 7. Papunësia; 8. Trendi i rritjes së numrit të popullsisë; 9. Imigrimi i brendshme dhe i jashtëm; |

1. Sipas nenit 17 të Ligjit Nr. 03/L-040 për Vetëqeverisje lokale si kompetencë vetanake Komuna bënë: ofrimin e shërbimeve familjare dhe shërbimeve të tjera të mirëqenies sociale, siç është përkujdesi për të cenueshmit**, strehimin familjar**, përkujdesin fëmijnor, përkujdesin për të moshuarit, duke përfshirë regjistrimin dhe licencimin e këtyre qendrave përkujdesëse, punësimin, pagesën e rrogave dhe trainimin e profesionistëve të mirëqenies sociale; sikur edhe **banimin publik**; [↑](#footnote-ref-1)